**ארנסט, דוכס בוואריה** (1373 - 2 ביולי 1438), היה דוכס בוואריה-מינכן בין השנים 1397–1438.

ביוגרפיה
--------

ארנסט נולד בשנת 1373 ליוהאן השני, דוכס בוואריה וקתרינה מגוריציה, בתם של מיינהארד השישי, רוזן גוריציה וקתרינה מפפאנברג. בשנת 1375 מת סבו שטפן השני, דוכס בוואריה, ואביו ודודיו פרידריך, דוכס בוואריה וסטפן השלישי, דוכס בוואריה ירשו את נחלותיו. בשנת 1392 חולקה דוכסות בוואריה בין אביו לדודיו: אביו קיבל את דוכסות בוואריה-מינכן, פרידריך, דוכס בוואריה קיבל את דוכסות בוואריה-לנדסהוט, ואילו שטפן השלישי, דוכס בוואריה קיבל את דוכסות בוואריה-אינגולשטאדט. בשנת 1394 פרצה מלחמה בין דודו שטפן השלישי שנתמך בבנו לודוויג השביעי, דוכס בוואריה לבין אביו, וארנסט ואחיו הצעיר וילהלם השלישי, דוכס בוואריה עמדו לצד אביהם.

בשנת 1397 מת אביו יוהאן השני, דוכס בוואריה, וארנסט ירש בשותפות עם אחיו וילהלם השלישי, דוכס בוואריה את דוכסות בוואריה-מינכן.

בשנת 1400 הגיע הסכסוך בין הדוכסויות לרופרכט, מלך גרמניה, ובשנת 1402 הוא פסק לטובת ארנסט ווילהלם. בשנת 1411 תמך ארנסט בבחירתו של זיגמונד מבוהמיה לתפקיד מלך הרומאים, ולאחר מכן תמך בו במלמתו נגד ההוסיטים, מה שהביא לחורבן צפון בוואריה בשנת 1434. בשנת 1414 כרתו וילהלם וארנסט ברית עם בן דודם היינריך השישה עשר, דוכס בוואריה-לנדסהוט נגד לודוויג השביעי, דוכס בוואריה-אינגולשטאדט, ובשנת 1420 פרצה שוב מלחמה בין הדוכסויות, שהסתיימה בשנת 1422 בתבוסת בוואריה-אינגולשטאדט. בשנת 1425 נרצח יוהאן השלישי, דוכס בוואריה-שטראובינג, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת דוכסות בוואריה-שטראובינג בין הענפים האחרים של בוואריה, ובוואריה-מינכן קיבלה מחצית מהשטח.

בשנת 1432 התחתן בנו אלברכט בחשאי עם אגנס ברנאואר, שהייתה משרתת פשוטה. לכששמע על כך ארנסט הוא כעס מאוד, וב-12 באוקטובר 1435 הורה ארנסט על רציחתה באשמת כישוף, בזמן שאלברכט היה במסע ציד. בעקבות כך ברח אלברכט אל קרוב משפחתו לודוויג השביעי, דוכס בוואריה-אינגולשטאדט, אולם לאחר זמן קצר התפייס עם ארנסט, ובשנת 1436 התחתן אלברכט עם אנה מבראונשווייג-גרובנהאגן-איינבק.

ב-2 ביולי 1438 מת ארנסט במינכן, ובנו אלברכט השלישי, דוכס בוואריה עלה לשלטון במקומו.

משפחתו
------

ב-26 בינואר 1395 התחתן ארנסט עם אליזבטה ויסקונטי, בתם של ברנבאו ויסקונטי וביאטריצ'ה דלה סקאלה, ממנה היו לו 4 ילדים:

* אלברכט השלישי, דוכס בוואריה (1401–1460)
* ביאטריקס (1403–1447), התחתנה עם הרמן השלישי, רוזן צליה, ולאחריו התחתנה עם יוהאן, רוזן פפאלץ-נוימרקט
* אליזבת (1406–1468), התחתנה עם אדולף, דוכס יוליך-ברג, ולאחריו התחתנה עם הסו מליינינגן
* אמליה (1408–1432)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| לודוויג הרביעי, קיסר האימפריה הרומית הקדושה |   | באטריצ'ה משוויידניץ |   | פדריקו השלישי, מלך סיציליה |   | אלינור מאנז'ו |   | אלברכט השני, רוזן גוריציה |   | אופמיה ממטש |   | אולריך החמישי, רוזן פפאנברג |   | מרגרטה מוורדנברג |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | שטפן השני, דוכס בוואריה |   |   |   |   |   | איזבלה מסיציליה, דוכסית בוואריה |   |   |   |   |   | מיינהארד השישי, רוזן גוריציה |   |   |   |   |   | קתרינה מפפאנברג |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | יוהאן השני, דוכס בוואריה |   |   |   |   |   |   |   |   |   |   |   |   |   | קתרינה מגוריציה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **ארנסט, דוכס בוואריה** |
|

קישורים חיצוניים
----------------

ויקישיתוף מדיה וקבצים בנושא **ארנסט, דוכס בוואריה** בוויקישיתוף
* ארנסט, דוכס בוואריה

  


|  |
| --- |
| **ארנסט, דוכס בוואריה**  בית ויטלסבאך  נולד:1373 מת:2 ביולי 1438 |
| **יוהאן השני** | **דוכסות בוואריה-מינכן  1397–1438** | **אלברכט השלישי** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 133573532
* VIAF: 62741321
* WorldCat: viaf-62741321

 |